LV
C 303/32
Eiropas Savienības Oficiālais Vēstnesis
8.8.2022.
Pirmajā pamatā apelācijas sūdzības iesniedzēja apgalvo, ka Vispārējā tiesa ir pieļāvusi tiesību kļūdu, atzīstot Komisijas kompetenci konstatēt un piemērot sodu par LESD 101. panta un EEZ līguma 53. panta pārkāpumu saistībā ar kravu aviopārvadājumu pakalpojumiem no trešajām valstīm uz EEZ valstīm (t.i. ienākošie maršruti).
Konkrēti apelācijas sūdzības iesniedzēja norāda, ka Komisija ir pieļāvusi tiesību kļūdu, piemērojot nepareizo juridisko pārbaudi kompetences noteikšanai, balstoties starptautiskajās publiskajās tiesībās un nevis Savienības tiesībās, un jebkurā gadījumā – tā ir nepareizi piemērojusi starptautiskajās publiskajās tiesībās noteikto raksturīgo seku standartu.
Otrajā pamatā apelācijas sūdzības iesniedzēja apgalvo, ka Vispārējā tiesa ir pieļāvusi tiesību kļūdu, atzīstot, ka rīcība, kurā apelācijas sūdzības iesniedzēja piedalījās, bija pārkāpums mērķa dēļ.
It īpaši Vispārējā tiesa esot pieļāvusi tiesību kļūdu, atzīdama Komisijas konstatējumu, ka rīcība saistībā ar komisijas maksu par piemaksām nemaksāšanu ir pārkāpums mērķa dēļ.
Trešajā pamatā apelācijas sūdzības iesniedzēja apgalvo, ka Vispārējā tiesa ir pieļāvusi tiesību kļūdu, nepareizi izvirzot un piemērojot juridisko pārbaudi vienota un turpināta pārkāpuma konstatēšanai, kā arī nepamatoti atstājot spēkā lēmumu, ar kuru apelācijas sūdzības iesniedzējai par šādu vienotu un turpinātu pārkāpumu ir piemērots naudas sods.
It īpaši Vispārējā tiesa ir pieļāvusi tiesību kļūdu, atzīstot, ka Komisija ir pareizi noteikusi vienotajā un turpinātajā pārkāpumā ietilpstošās rīcības papildinošo un turpināto raksturu.
Ceturtajā pamatā apelācijas sūdzības iesniedzēja pakārtoti apgalvo, ka Vispārējā tiesa ir pieļāvusi tiesību kļūdu, atzīstot apelācijas sūdzības iesniedzēju par vainojamu visos vienotā un turpinātā pārkāpuma aspektos, kaut arī tās līdzdalība pārkāpumā bija ierobežota; tā turklāt ir pārkāpusi vienlīdzīgas attieksmes principu, izvērtējot apelācijas sūdzības iesniedzējas dalību komisijas maksu par papildmaksām nemaksāšanā, un nepareizi konstatējot apelācijas sūdzības iesniedzējas turpināto dalību drošības piemaksās attiecībā uz laikposmiem, par kuriem nebija šādas dalības pierādījumu.
Apelācijas sūdzība, ko 2022. gad 17. jūnijā SAS Cargo Group A/S, Scandinavian Airlines System Denmark-Norway-Sweden, SAS AB iesniedza par Vispārējās tiesas (ceturtā palāta paplašinātā sastāvā) 2022. gad 30. marta spriedumu lietā T-324/17, SAS Cargo Group u.c./Komisija (Lieta C-403/22 P) (2022/C 303/39) Tiesvedības valoda – angļu Lietas dalībnieki Apelācijas sūdzības iesniedzējas: SAS Cargo Group A/S, Scandinavian Airlines System Denmark-Norway-Sweden, SAS AB (pārstāvji: B. Creve un M. Kofmann, advokater, un J. Killick un G. Forwood, avocats) Otra lietas dalībniece: Eiropas Komisija
Prasījumi Apelācijas sūdzības iesniedzēju prasījumi Tiesai ir šādi: — atcelt pārsūdzēto spriedumu, ciktāl ar to ir noraidīta to atcelšanas prasība; — atcelt Komisijas Lēmumu C(2017) 1742 final (2017. gada 17. marts) par LESD 101. panta, EEZ līguma 53. panta un Eiropas Kopienas un Šveices Konfederācijas Nolīguma par gaisa transportu 8. panta piemērošanu (Lieta COMP/39258 – Kravu aviopārvadājumi) (turpmāk tekstā – “lēmums”) pilnībā vai daļēji, ciktāl tas attiecas uz apelācijas sūdzības iesniedzējām; — atcelt naudas sodu vai būtiski samazināt tā apmēru; — pakārtoti – nosūtīt lietu atpakaļ Vispārējai tiesai, lai tā par to lemtu atbilstoši Tiesas izskatītajiem tiesību jautājumiem, un — piespriest Komisijai atlīdzināt tiesāšanās izdevumus apelācijas instancē un tiesvedībā Vispārējā tiesā.